钦定古今图书集成/明伦汇编/闺媛典/第153卷 > 王卿妻刘氏〈妹附〉
## 钦定古今图书集成/明伦汇编/闺媛典/第153卷 > 王卿妻刘氏〈妹附〉

按《威县志》：刘氏，王卿妻。适卿数年不孕，夫忧之，乃告
夫曰：“吾妹纯厚，必有子。”遂娶妹贰之。氏遇妹有礼，日
焚香祝曰：“愿天祐生一子，以延王嗣。”既而妹果生子，
甫六月夫亡，氏年二十九，妹年二十二。氏哭告夫曰：
“本欲从汝死，恐吾妹幼，或不能抚汝子，吾姑助之。”遂
与妹合力抚孤，守节三十馀年而殁。妹亦克肖其姊。